როზა ლიმელი
როზა ლიმელი (ესპ. Rosa de Lima), დაბადების სახელია ისაბელ ფლორეს დე ოლივა (ესპ. Isabel Flores de Oliva; დ. 20 აპრილი, 1586, ლიმა, პერუს ვიცე-სამეფო, ესპანეთის იმპერია ― გ. 24 აგვისტო, 1617, ლიმა, პერუს ვიცე-სამეფო, ესპანეთის იმპერია) ― რომის კათოლიკე ეკლესიის წმინდანი და პირველი ლათინოამერიკელი წმინდანი ისტორიაში, წმინდა დომინიკეს მესამე ორდენის წევრი. როგორც წმინდანი, როზა ლიმელი არის პერუსა და სრულიად ლათინური ამერიკის კათოლიკე მოსახლეობის მთავარი მფარველი, რის გამოც იგი გამოსახულია პერუს რესპუბლიკის უმაღლესი ნომინალის ბანკროტზეც. იგი წმინდა პუდენტიანასთან ერთად აგრეთვე მიიჩნევა ფილიპინების მფარველ წმინდანადაც.